A frade meu 
(Scritta a mio fratello Gino residente in Francia da un anno – 1988)

Cando asa rezzire sa presente
Spero chi t’agates forte e sanu
Non naro che cando fis giovanu
Chi sia sa salude sufficiente

A tie, caru Ginu, tenzo in mente
E ti penso continu fitianu
E prego a su Deus Suberanu
De s’isfortuna i sias assente

E sempre riservadu de ogni male
E sa felicidade in su futuru
T’accumpagned cun gioia e allegria

Intantu rezzi dae parte mia
fraternu e cordiale unu auguru
In ricurrenzia de su Santu Nadale.